เมนูเด็ดบ้านอีสานเมืองยศ แกงผักหวานไข่มด-ไก่ย่าง
ใครบางคนว่าไว้ การมีแฟนก็เหมือนกับการกินมันเผา ถึงไม่ค่อยมีรสชาติเท่ากับการมีกิ๊ก แต่ยิ่งกินก็ยิ่งมัน อิ่มท้อง แถมร่างกายยังได้ประโยชน์ ส่วนการมีกิ๊กไม่ต่างกับเคี้ยวหมากฝรั่ง แรกๆ ก็หวานซ่าดี พอหมดรสแล้ว ต้องคายทิ้ง เหลือแค่ยางยืด เคี้ยวไปก็เมื่อยปาก, ,ทำนองเดียวกับความต่างระหว่าง แฟชั่น กับ สไตล์ อย่างที่ Iris Apfel คุณทวดสุดเปรี้ยวแฟชั่นไอคอนเป๊ะปังชื่อดังชาวนิวยอร์ก เคยเปรียบเปรยไว้,แฟชั่น คือสิ่งที่คุณใช้เงินซื้อได้ แต่สไตล์ คือสิ่งที่อยู่ในตัวคุณ มันเป็นอะไรสักอย่างที่แสดงความเป็นตัวคุณออกมา ด้วยวิถีของคุณเอง,ถ้าคุณยังไม่รู้จักตัวเอง คุณก็ไม่มีวันมีสไตล์ เคล็ดลับก็คือ คุณต้องรู้ก่อนว่าตัวเองเป็นใคร ชอบอะไร ฉันไม่เคยวิจารณ์การแต่งตัวของใคร ถ้าเขาแต่งแบบไหนแล้วรู้สึกมีความสุข ก็ควรจะแต่งแบบนั้น (ไม่จำเป็นต้องเห่อตามแฟชั่น) เพราะถึงที่สุดแล้ว การมีชีวิตที่มีความสุข สำคัญกว่าการแต่งตัว,นอกจาก ชาย 1 เห็นด้วยกับแนวคิดของคุณทวดผู้นี้ ยังเห็นว่าอาหารที่กินกันตามแฟชั่นหรือสมัยนิยม กับอาหารโปรดของคนเราไม่ต่างจาก แฟชั่น กับ สไตล์ ที่มีแค่เส้นคั่นบางๆขวางอยู่,ยกตัวอย่าง บางคนหลงใหลในรสชาติและกลิ่นอายของอาหารอีสานที่อัดแน่นไว้ด้วยความแซ่บอีหลี แต่แอบกลัวเพื่อนที่เห่ออาหารฝรั่ง ญี่ปุ่น หรือเกาหลี จะนินทาว่าเชย คนประเภทนี้ ต่อให้ตายแล้วเกิดใหม่อีก 100 ชาติ ก็ไม่มีวัน มีสไตล์เป็นของตัวเอง อย่างที่คุณทวด Iris เธอว่า,สำหรับใครที่ชื่นชอบอาหารอีสาน และมีสไตล์การกินเป็นของตัวเอง บ้านอาหารอีสานเมืองยศ เป็นอีกร้านที่วันนี้ ชาย 1 ภูมิใจแนะนำครับ,ด้วยความที่ขายดีจัด พิกัดของร้านนี้จึงมีอยู่ 3 สาขา สาขาแรก อยู่ในซอยสุขุมวิท 31 เขตวัฒนา กทม. สาขาสอง อยู่ที่สุขุมวิท ซอย 8 ส่วนสาขาสาม อยู่ที่ ถ.พหลโยธินขาเข้า กม.52 (ลงจากทางต่างระดับที่วิ่งมาจากถนนสายเอเชีย แล้วชิดซ้าย),นอกจากร้านนี้มีทั้งลูกค้าชาวไทยและต่างชาติไปอุดหนุนกันเนืองแน่นทุกวันไม่ขาดสาย ยังมีหลายเมนูอีสานที่ขึ้นชื่อ ไม่ว่าจะเป็น ไก่ย่างเมืองยศ ลาบหมูเหมือนลาบเป็ด แกงผักหวานไข่มดแดง ปลาหมึกเป่าปาก ปีกไก่ทอดสมุนไพร กุ้งคั่วเกลือ และ แกงอ่อมไก่บ้าน เป็นต้น,ธงชัย คุ้มครอง (ธง) กับ ศักดา แสงกุล (หนุ่ม) คู่ซี้ปึ้กคนบ้านเดียวกันจาก จ.ยโสธร (ชื่อเรียกในอดีตคือ เมืองยศ) แถมยังเป็นหุ้นส่วน และมือปรุงของร้าน ที่ผลัดกันไปบรรเลงความแซ่บให้ลูกค้าลิ้มรสทั้ง 3 สาขา,ในฐานะแขกรับเชิญคอลัมน์เราวันนี้ นอกจากขอให้ทั้งคู่ปิ้งไก่โชว์ ยังขอให้ช่วยไขปริศนาสูตรเด็ดเคล็ดลับของ ไก่ย่างเมืองยศ ที่หลายคนคงอยากรู้,ทั้งหนุ่มและธงบอกว่า แม้ไก่ย่างจะเป็นเมนูดาษดื่นที่สามารถหากินได้ทั่วไป แต่ไก่ย่างส่วนใหญ่ มักนำเอาไก่ที่ยังย่างไม่ทันสุกทั่วดีทั้งตัวไปเสิร์ฟให้ลูกค้า ทำให้ไก่ย่างพวกนี้มักจะมีเนื้อแข็ง หนังเหี่ยว เคี้ยวไม่อร่อย และสีมักจะออกขาวๆ ไม่น่ารับประทาน,แต่ถ้าเป็นไก่ย่างสไตล์ บ้านอีสานเมืองยศ แล้ว ทั้งคู่แอ่นอกคุยอย่างภาคภูมิว่า นอกจากจะย่างออกมาเนื้อเหนียว นุ่ม รสหวาน หนังยังเหลืองสวย กรอบอร่อย และโชยกลิ่นหอมเครื่องเทศขึ้นจมูก,หนุ่มกับธง ร่ายถึงศิลปะการปรุง ไก่ย่างเมืองยศ ให้ฟังว่า เริ่มจากพวกเขาคัดเลือก ไก่สด ที่มีอายุการเลี้ยงประมาณ 60 วัน ครั้งละ 50 กก. มาล้างน้ำให้สะอาด ใส่ตะกร้าสะเด็ดน้ำ ก่อนนำไปคลุกเคล้าให้เข้ากับเครื่องเทศและเครื่องปรุงรวม 7 ชนิด,ประกอบด้วย เม็ดผักชี กับ รากผักชี อย่างละ ½ ถ้วยน้ำซุป กระเทียมไทย 1 ถ้วยน้ำซุป นำทั้ง 3 อย่างโขลกรวมกันจนละเอียด เมื่อก่อนพวกเขาเคยใช้พริกไทย แต่เห็นว่ามีกลิ่นฉุนเกินไป จึงเปลี่ยนมาใช้เม็ดผักชี ที่ให้กลิ่นหอมละมุนกว่าแทน,หลังจากโขลกแล้วนำไปผสมกับ น้ำตาลปี๊บ 1 ถ้วยน้ำซุป ซอสปรุงรส (ฝาเขียว) 2 ถ้วยน้ำซุป ผงปรุงรส ยี่ห้อรสทิพย์ 1 ถ้วยน้ำซุป และ ผงชูรส อีก ½ ถ้วยน้ำซุป นำไก่ลงไปคลุกให้เข้าเนื้อกับเครื่องปรุงและเครื่องเทศนาน 5 นาที ก่อนนำไปหมักในถุง ใส่แช่ไว้ในช่องแช่แข็งของตู้เย็น,เมื่อจะใช้ก็แค่นำไปเข้าเตาย่างกึ่งเตาอบแบบที่มีฝาครอบ และใส่ถ่านไม้ไว้ด้านข้าง เริ่มจากอบและย่างไก่ด้วยไฟแรงประมาณ 10-15 นาทีก่อน รอให้ถ่านเริ่มแดงจัด จึงค่อยผ่อนลงมาใช้ไฟปานกลาง ช่วงนี้หนังไก่จะเริ่มออกสีเหลือง ให้พลิกกลับด้าน แล้วอบต่อไปอีกประมาณ 25 นาที,ทั้งธงและหนุ่มบอกว่า อุณหภูมิความร้อนที่ใช้ย่างและอบไก่สำคัญมาก ถ้าทำตามขั้นตอนที่ว่านี้ หนังไก่จะกรอบ เนื้อไก่จะเนียนนุ่ม สุกจนล่อนออกมาจากกระดูก และหอมกรุ่นกลิ่นเครื่องเทศ (วิธีสังเกตง่ายๆ ถ้ายังย่างไม่สุกถึงกระดูก ตรงเนื้อและกระดูกไก่จะมีเลือดติดอยู่),นอกจากไก่ย่างดัง ร้านนี้ยังมีทีเด็ดอีกหลายอย่าง ทุกเมนูถึงเครื่อง ถึงรส เข้มข้นถึงใจ,ทางร้านเปิดบริการทุกวัน สาขา 1 ตั้งแต่ 17.00-01.00 น. สาขา 2 และ 3 เปิดเวลา 11.00-22.00 น. ใครกลัวสับสน หรือหาร้านไม่เจอ โทร.ถามได้ที่ 08-9012-5750, 08-1302-8181 และ 09-0797-9833.,คุณชาย 1
ยกตัวอย่าง บางคนหลงใหลในรสชาติและกลิ่นอายของอาหารอีสานที่อัดแน่นไว้ด้วยความแซ่บอีหลี แต่แอบกลัวเพื่อนที่เห่ออาหารฝรั่ง ญี่ปุ่น หรือเกาหลี 
บ้านอีสานเมืองยศ,คุณชายตะลอนชิม,คุณชาย 1,ไก่ย่าง,สุขุมวิท 31